امم انا بعت لحضرتك سؤالين بس ملقتش رد فأنا هختصر الاتنين و ممكن بس تديني نصايح بجد تحقق تغيير لاني بذكر و حاسة ان مفيش فايدة بردو و صحابي دايماً متفوقين عني مع اني حارمة نفسي من الفيس،مش زيهم و ده بيحبطني انا في 3 ثانوي قولي نصايح لو سمحت
أنا مش عارف أي سؤالين.. بس أنا مش فاهم مش الدراسة لسه لم تبدأ ولسه حوالي 9 شهور، ليه الاسئلة بتيجي إن أنتم خايفين ومحبطين؟! خايفين من إيه ومحبطين من إيه!؟ الثانوية العامة دي ملعب واسع، المنهج معروف وبتذاكروا من قبل ما الدراسة تبدأ، وبتراجعوا مرتين وتلاتة وبتحلوا امتحانات، الموضوع سهل وطالما مبتضيعيش وقت فكده تمام، ومش عارف أصحابك متفوقين عليكِ إزاي وفي إيه والدراسة لسه مبدأتش؟! بيقولوا إنهم بيذاكروا أكتر مثلا ولا بتاخدوا امتحانات في الدروس الخصوصية وهما بيجيبوا أكتر منك بدرجة ولا درجتين؟؟! دا كله كلام فارغ ولا يؤثر في شيء.. أهم حاجة إنك تستفيدي من أخطائك في الامتحانات وتفهمي المنهج كويس من بدري وخلاص ..